Source: http://legislatie.just.ro/Public/FormaPrintabila/00000G3POYI4Q3EBM0W2DAMD6Q6FKS8U
Timestamp: 2020-08-15 02:54:48+00:00

Document:
HG 1551 25/11/2008
HOTĂRÂRE nr. 1.551 din 25 noiembrie 2008
pentru modificarea şi completarea Hotărârii Guvernului nr. 1.522/2006 privind aprobarea structurii organizatorice şi a Regulamentului de organizare şi funcţionare ale Agenţiei Naţionale Anti-Doping
Hotărârea Guvernului nr. 1.522/2006 privind aprobarea structurii organizatorice şi a Regulamentului de organizare şi funcţionare ale Agenţiei Naţionale Anti-Doping, publicată în Monitorul Oficial al României, Partea I, nr. 911 din 9 noiembrie 2006, se modifică şi se completează după cum urmează:
"(2) Numărul maxim de posturi al Agenţiei Naţionale Anti-Doping este de 86."
3. În anexa nr. 2, articolul 2 se modifică şi va avea următorul cuprins:
"Art. 2. - Agenţia îndeplineşte atribuţiile prevăzute la art. 6 din Legea nr. 227/2006 privind prevenirea şi combaterea dopajului în sport, cu modificările ulterioare, precum şi orice alte atribuţii stabilite prin lege sau prin alte acte normative, fiind totodată autoritatea competentă să aplice dispoziţiile Legii nr. 104/2008 privind prevenirea şi combaterea traficului ilicit de substanţe cuprinse în "lista interzisă"."
4. În anexa nr. 2, la articolul 3 alineatul (2), după litera g) se introduc două noi litere, literele g^1) şi g^2), cu următorul cuprins:
"g^1) taxa pentru eliberarea certificatului de funcţionare din punctul de vedere al reglementărilor anti-doping, potrivit dispoziţiilor art. 9 din Legea nr. 104/2008;
g^2) fonduri rambursabile/nerambursabile, cum ar fi, fără a se limita la acestea, fondurile comunitare şi/sau alte fonduri acordate de instituţiile financiare naţionale/internaţionale, în condiţiile prevăzute de lege;".
5. În anexa nr. 2, după articolul 5 se introduce un nou articol, articolul 5^1, cu următorul cuprins:
"Art. 5^1. - (1) Pe lângă Agenţie funcţionează, potrivit dispoziţiilor art. 4 şi 5 din Legea nr. 104/2008, Consiliul de prevenire şi combatere a traficului ilicit de substanţe cuprinse în lista interzisă, organ consultativ fără personalitate juridică.
(2) Consiliul de prevenire şi combatere a traficului ilicit de substanţe cuprinse în lista interzisă îndeplineşte atribuţiile prevăzute la art. 6 din Legea nr. 104/2008, precum şi orice alte atribuţii stabilite prin lege sau prin alte acte normative." ...
6. În anexa nr. 2, la articolul 6 alineatul (4), după litera l) se introduce o nouă literă, litera l^1), cu următorul cuprins:
"l^1) aprobă efectuarea de teste doping în rândul practicanţilor de culturism şi de fitness, cu scopul stabilirii gradului de utilizare a substanţelor cuprinse în lista interzisă în sportul recreativ, cu respectarea prevederilor art. 8 alin. (3) din Legea nr. 104/2008;".
7. În anexa nr. 2 la articolul 6 alineatul (4), după litera n) se introduce o nouă literă, litera n^1), cu următorul cuprins:
"n^1) aprobă efectuarea expertizei substanţelor ce fac obiectul faptelor prevăzute la cap. IV din Legea nr. 104/2008;".
8. În anexa nr. 2, la articolul 7, după alineatul (3) se introduce un nou alineat, alineatul (4), cu următorul cuprins:
"(4) În cazul în care, din motive justificate, preşedintele nu îşi poate exercita atribuţiile curente, acestea sunt îndeplinite de către vicepreşedinte."
9. În anexa nr. 2, după articolul 7 se introduc două noi articole, articolele 7^1 şi 7^2, cu următorul cuprins:
"Art. 7^1. - Agenţia are un secretar general, numit şi salarizat în condiţiile legii, care îndeplineşte atribuţiile stabilite prin regulamentul intern, precum şi orice alte atribuţii încredinţate de preşedinte.
Art. 7^2. - (1) În scopul asigurării exercitării în teritoriu a atribuţiilor şi competenţelor prevăzute de Legea nr. 104/2008, în structura Agenţiei funcţionează 8 oficii zonale pentru prevenirea şi combaterea traficului ilicit de substanţe cuprinse în lista interzisă, dintre care unul în municipiul Bucureşti, denumite în continuare oficii, compartimente fără personalitate juridică.
(4) Salarizarea personalului oficiilor se realizează în conformitate cu prevederile legale aplicabile personalului din cadrul Agenţiei." ...
10. În anexa nr. 2, articolul 13 se modifică şi va avea următorul cuprins:
"Art. 13. - În scopul desfăşurării activităţilor specifice, respectiv efectuarea controalelor doping şi susţinerea de acţiuni educative, Agenţia utilizează un parc comun de mijloace de transport, format din 8 autoturisme şi două autoutilitare pentru organizarea de staţii de control doping mobile."
11. În anexa nr. 2, după articolul 13 se introduce un nou articol, articolul 13^1, cu următorul cuprins:
"Art. 13^1. - În scopul realizării atribuţiilor ce îi revin, Agenţia poate beneficia de consultanţă şi asistenţă din ţară sau din străinătate, precum şi de programe de formare şi perfecţionare a pregătirii personalului său, finanţate în limita fondurilor bugetare aprobate sau prin alte surse atrase din ţară ori din străinătate, potrivit legii."
Nr. 1.551.
(Anexa nr. 1 la Hotărârea Guvernului nr. 1.522/2006 privind
aprobarea structurii organizatorice şi a Regulamentului
de organizare şi funcţionare ale Agenţiei Naţionale Anti-Drog)

References: HOTĂRÂRE nr. 1
 articolul 2
 articolul 3
 articolul 5
 articolul 5
 articolul 6
 articolul 6
 articolul 7
 articolul 7
 articolul 13
 articolul 13
 articolul 13